Eesti päritolu Kanada psühholoog Endel Tulving on üks tunnustatumaid mälu-uurijaid maailmas. Tema aastatepikkust uurimistegevust pärjati hiljuti Pasteur-Weizmann-Servier' auhinnaga. Tulvingu sõnul hakkas ta mälu uurima seetõttu, et muudeks uurimistegevusteks oli vaja kallist laboritehnikat, mida noorel teadlasel ei olnud võimalik soetada. Nüüdseks on Tulvingust saanud üks maailma mõjukamaid kognitiivse  psühholoogia uurijaid. Tema avastused on mõjutanud inimese mälu lahtiseletamise teooriaid ning aidanud mäluhäirete puhul töötada välja vajalikku ravi. Tulvingu enam kui pool sajandit kestnud teadustöö on aidanud heita pilku sellele, millised mälu mehhanismid reguleerivad meie elu. Parimaid prantsuse mälueksperte, Francis Eustache Caeni ülikoolist ütleb, et Tulving on neuropsühholoogide seas maailmas arvestatavaim teadlane, kelle panus erinevate mälutüüpide kindlakstegemisel ja uurimisel on teedrajav.  Pasteur-Weizmann-Servier' rahvusvaheline auhind antakse välja iga kolme aasta tagant, seda võrreldakse tähtsuselt Nobeli preemiaga. Auhinnaga kaasneb 150 000 euro ehk 2,3 miljoni krooni suurune preemiaraha. (Les Echos, 30.12)